**Նախագիծ 16-149**

**ՈՐՈՇՈՒՄ**

« » հոկտեմբերի 2025 թ․

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ԿԱՊԱՆ ՀԱՄԱՅՆՔԻ ՎԱՐՉԱԿԱՆ ՏԱՐԱԾՔՈՒՄ ԳՏՆՎՈՂ, ՔԱՂԱՔԱՑՈՒ ԱՆՎԱՄԲ ՀԱՇՎԱՌՎԱԾ ՀՈՂԱՄԱՍԵՐԸ ՀԱՄԱՅՆՔԱՅԻՆ ՍԵՓԱԿԱՆՈՒԹՅՈՒՆ ՃԱՆԱՉԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 13-րդ հոդվածի 12-րդ մասով և 18-րդ հոդվածի 1-ին մասի 42-րդ կետով, համաձայն Հայաստանի Հանրապետության կառավարության 2021 թվականի ապրիլի 29-ի N 698-Ն որոշմամբ սահմանված՝ օրթոֆոտոհատակագծի (օրթոլուսանկարի) հիման վրա կադաստրային քարտեզում հայտնաբերված սխալների ուղղման կարգի (համաձայն N 2 հավելվածш) 39-րդ կետի 1-ին ենթակետի և հաշվի առնելով Կապան համայնքի ղեկավարի  առաջարկությունը, Կապան համայնքի ավագանին որոշում է․

1. Հայաստանի Հանրապետության Սյունիքի մարզի Կապան համայնքի վարչական տարածքում գտնվող, քաղաքացու անվամբ հաշվառված ներքոհիշյալ հողամասերը որոնց նկատմամբ գոյություն չունեն իրավունքի ձեռքբերումը հաստատող փաստաթղթեր, ճանաչել համայնքային սեփականություն.

1) Կապան քաղաքի Աճանան գյուղում 09-042-0109-0008  կադաստրային ծածկագրով 0․0961 հեկտար հողամասը.

2) Կապան քաղաքի Աճանան գյուղում 09-042-0109-0009  կադաստրային ծածկագրով 0․0387 հեկտար հողամասը.

3) Կապան քաղաքի Աճանան գյուղում 09-042-0109-0014  կադաստրային ծածկագրով 0․0385 հեկտար հողամասը.

4) Կապան քաղաքի Աճանան գյուղում 09-042-0109-0015  կադաստրային ծածկագրով 0․0432 հեկտար հողամասը.

2. Համայնքի ղեկավարին՝ իրականացնել սույն որոշումից բխող գործառույթները օրենսդրությամբ սահմանված կարգով:

 3․ Սույն որոշումն ուժի մեջ է մտնում պաշտոնական հրապարակմանը հաջորդող օրվանից։

**ՀԻՄՆԱՎՈՐՈՒՄ**

**ԱՎԱԳԱՆՈՒ ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

Որոշման ընդունման համար հիմք է հանդիսացել Հայաստանի Հանրապետության կառավարության 2021 թվականի ապրիլի 29-ի N 698-Ն որոշման N 2 հավելվածով հաստատված Կարգի 39-րդ կետի 1-ին ենթակետի պահանջների կիրառման ապահովումը և Կապան համայնքի վարչական տարածքում գտնվող, քաղաքացու անվամբ հաշվառված հողամասը համայնքային սեփականություն ճանաչելու անհրաժեշտությունը։

**ՏԵՂԵԿԱՆՔ**

 **«ԱՎԱԳԱՆՈՒ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՀԱՄԱՅՆՔԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

Սույն որոշման նախագծի ընդունման կապակցությամբ Կապան համայնքի բյուջեում եկամուտների և ծախսերի էական փոփոխություններ չեն նախատեսվում։

|  |
| --- |
|  |
|  |